Diari Oficial de la Generalitat Valenciana


Sumari del DOGV 508, del 19-01-1987 (1987/807947)

ORDRE de 19 de desembre de 1986, del Conseller d'Administració Pública, per la qual es aprovat el Pla d'Actuacions amb les Diputacions Provincials per a l'exercici 1987.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1986/12/19/(2)/dof/vci/html**

### Dades del document

Número de DOGV
:   508

Data del DOGV
:   19-01-1987

Secció del DOGV
:   DISPOSICIONS GENERALS

Número del document
:   1987/807947


Data del document
:   19-12-1986

Organisme emissor
:   Conselleria d'Administració Pública

Tipus de document
:   Ordre

Correcció d'errades

Ordre de 19 de desembre de 1986, del Conseller d'Administració Pública, per la qual és aprovat el Pla d'Actuacions amb les Diputacions Provincials per a l'exercici 1987.  
El Consell Superior de Coordinació, en la sessió celebrada el dia 17 de novembre de 1986, informà favorablement la proposta de Pla d?Actuacions elevada pel Consell de Coordinació de la Conselleria d'Administració Pública, després de les sessions celebrades els dies 23 d'abril i 13 de maig de 1986, amb la participació de les Diputacions Provincials.   
L'esmentat Pla d'Actuacions contempla la programació coordinada de les àrees d'Assessorament i Assistència Tecnica als Municipis, la informatització dels Municipis, la selecció i formació del personal de l'Administració Local, Plans Provincials de Cooperació a les Obres i serveis Municipals, en les àrees d'acció de les Diputacions i la Conselleria mateixa.   
Es compleix, així, el que disposa el Decret 129/85, de 23 d'agost, sobre «Directrius de Coordinació de les funcions pròpies de les Diputacions Provincials de la Comunitat Valenciana, declarants d'interés comunitari».   
En atenció d'aquests motius, i fent ús de les facultats que estableix l'article 35 de la Llei 5/83, de 30 de desembre, del Govern Valencià:   
ORDENE:   
Article primer  
Es aprovat el Pla d'Actuacions de la Conselleria d'Administració Pública i les Diputacions Provincials per a l'exercici 1987, que regularà la programació i execució de les accions en les matèries d'Assessorament i Assistència Tecnica als Municipis, Informàtica, Selecció i Formació del personal de l'Administració Local, Plans Provincials de Cooperació a les Obres i Serveis Municipals, el contingut del qual es publica com a annex d'aquesta Ordre.   
Disposició Final  
Unica. Aquesta Ordre, entrarà en vigor el mateix dia de publicació en el Diari Oficial de la Generalitat Valenciana.   
València, 19 de desembre de 1986.   
El Conseller d'Administració Pública,  
VICENT SOLER I MARCO  
ANNEX  
1. Assistència Tècnica i Econòmico-Financera a Municipis.   
S'aprovarà, mitjançant Ordre del Conseller d'Administració Pública, un Reglament d'Assistència Tècnica i Econòmico-Financera als Municipis, el contingut del qual estarà integrat com a mínim. pels següents apartats:   
-Objectiu i Fins. Organització. Programació. Gestió i Seguiment.   
L'esmentat Reglament orientarà de manera reglada les actuacions de les Diputacions en la referida matèria i s'hi elaborarà en col·laboració.   
La prestació de l'Assistència Tècnica a Municipis per part de les Diputacions tindrà un caràcter homogeni pel que fa als fins perseguits, instrumentació i estructura interna i per a l'exercici 1987, es tindran en compte les següents directrius:   
-Tindran prioritat absoluta els Municipis menors de 5.000 habitants per a les obres incloses en qualsevol dels Plans Provincials d'inversió.   
-Queden exclosos de l'Assistència Tècnica i Econòmico-Financera els Municipis majors de 20.000 habitants llevat que estiguen cobertes les necessitats d'assistència de la resta de municipis menors.   
-Pel que fa a l'assistència Tècnica vinculada a l?execució dels Plans Provincials de Cooperació a les Obres i Serveis Municipals de 1987, s'elaborarà una Proposta de Concessió de l'Assistència Tècnica als Municipis peticionaris, que haurà de remetre's a la Direcció General d?Administració Local abans del 31 de gener de 1987, i que serà informada per aquesta en el termini de 15 dies. Si l'informe no s'emetia en el període de 15 dies s'entendrà informada favorablement.   
Cada Diputació aprovarà globalment o detalladament les Assistències Tècniques proposades d'acord amb l'informe emés i s'adequaran, si s'escau, a les observacions formulades.   
-Es realitzarà durant l'exercici de 1987 un Llibre-Guía sobre Assistència als Municipis que arreplegue totes les ajudes, subvencions o inversions de la Generalitat i Diputacions per a orientació als Municipis.   
Aquest Llibre s'editarà per la Conselleria d?Administració Pública en col·laboració amb les Diputacions Provincials.   
-Pel que fa a l'Assistència Econòmico-Financera tindrà prioritat el finançament d'adquisicions de terrenys per a les obres incloses en els Plans de Cooperació, sempre que aquests no puguen ser adquirits mitjançant les tècniques de gestió urbanística, exclosa l?expropiació. No obstant això, en els municipis amb insuficient capacitat de gestió, podrà flexibilitzar-se la present directriu.   
-Per la Direcció General d?Administració Local es realitzarà el seguiment de l?execució del programa d'Assistència Tècnica i Econòmico-Financera, d'acord amb les instruccions que es formulen oportunament. Les Diputacions hauran de trametre la documentació requerida en cada cas.   
II. Assessorament als Municipis  
Durant aquest exercici es continuarà el procés iniciat amb el Pla d'Actuacions anterior i es consolidarà la creació de les Unitats d'Assessorament en les Diputacions.   
El funcionament i orientació de les activitats quedarà reflectit en un Reglament elaborat conjuntament per la Conselleria d?Administració Pública i les Diputacions.   
Es prestarà especial atenció a aquells municipis que manquen de Secretari o Interventor, per a la qual cosa, tant les Diputacions com la Conselleria d?Administració Pública mateixa disposaran els mitjans necessaris per a l'atenció.   
III. Area d?Organització i Sistemes d?Informació  
1) Informatització a municipis.   
Les Diputacions Provincials i la Conselleria d?Administració Pública, a través de la Direcció General d?Organització i Sistemes d'Informació, continuaran i ampliaran la tasca de coordinació per a dur a terme programes de formació, organització i informatització de l?Administració Local, a fi d'implantar els nous sistemes d?informació en la major part dels municipis de la Comunitat Valenciana.   
Per a dur a terme aquest objectiu la Generalitat Valenciana i les Diputacions Provincials col·laboraran en el finançament dels costos que suposa la implantació d'informàtica en els municipis, atenent els criteris de distribució que s'assenyalen per la Conselleria d?Administració Pública.   
La Direcció General d?Administració Local i Sistemes d'Informació coordinarà el procés de selecció del material informàtic dirigit a la implantació als municipis i potenciarà l'establiment Conveni-marc amb els constructors per a garantir una despesa adequada en els costos d?adquisició i posterior manteniment.   
Es fomentarà, a través de la Direcció General d?Organització i Sistemes d'Informació la celebració de convenis entre la Generalitat i les Diputacions, que tinga com a objectiu la informatització d'aquells aspectes que incidesquen en una millor organització i acció administrativa dels municipis.   
2) Bancs de dades   
L'adequada presa de possessions en la gestió diària de les Corporacions Locals requereix disposar, en un termini de temps raonable, de tota la informació disponible. Per a la qual cosa la Direcció General d?Organització i Sistemes d?Informació assessorarà i col·laborarà amb les Diputacions en la creació de grans Bancs de Dades.   
La Direcció General d?Organització i Sistemes d?Informació fomentarà alhora un intercanvi d?informació entre les Diputacions i la Generalitat per tal que aquests Bancs de Dades siguen com més complets millor   
La Direcció General d?Organització i Sistemes d?Informació fomentarà l'ús de Bases de Dades Documentals en les Diputacions, realitzarà els acords oportuns per tal d'arribar a establir un software comú de Bases de Dades Documentals que presente una millor coordinació i una més fàcil realització de projectes comuns de Bases de Dades Documentals.   
Les principals àrees a col·laborar en aquest aspecte són:   
-Legislatiu.   
La Direcció General d'Organització i Sistemes d?Informació assessorarà les Diputacions en l'establiment d'un Banc de Dades que continga tota la normativa i disposicions aparegudes en la Comunitat Valenciana.   
-Municipal.   
Seran arreplegats en aquest Banc de Dades tots els paràmetres que permeten una millor informació sobre els municipis i s'establiran per mitjà de la Direcció General d?Organització i Sistemes d?Informació, els acords oportuns entre la Generalitat i les Diputacions perquè hom puga disposar d'aquesta informació d'una manera àgil i eficaç.   
-Estadística   
La Direcció General d?Organització i Sistemes d?Informació asssessorarà les Diputacions en l'establiment dels seus propis Bancs de Dades Estadístiques. Igualment realitzarà la coordinació entre la Generalitat i les Diputacions perquè aquesta siga com més completa millor i fidel reflex dels principals paràmetres que mesuren la realitat econòmica, industrial i social de la Comunitat Valenciana.   
-Padró   
Com a continuació de la tasca realitzada en l?elaboració del Padró de 1986, la Direcció General d?Organització i Sistemes d'Informació coordinarà amb les Diputacions l'establiment d'un Banc de dades que continga els principals paràmetres que mesuren els diferents aspectes de la població de la Comunitat Valenciana.   
3) Gestió de personal.   
Com a continuació als criteris unificats establerts en la Llei de la Funció Pública Valenciana i a l'experiència obtinguda en la mecanització del Registre de Personal de la Generalitat Valenciana, la Direcció General d?Organització i Sistemes d?Informació assessorarà a les Diputacions en l'establiment dels seus propis Registres de Personal.   
Igualment realitzarà els acords oportuns per tal que s'hi arreplegue una informació mínima comuna, que permeta el posterior intercanvi d?informació entre les principals Administracions Públiques Valencianes.   
IV. Selecció i formació del personal de l?Administració Local  
Es mantindran les línies d?actuació mampreses per a la col·laboració amb les Diputacions amb el manteniment de les aportacions per tal de finançar les activitats enquadrades en el marc del Conveni subscrit entre Generalitat i l'IEAL.   
Igualment, es procedirà a coordinar la celebració de cursos i jornades per a la formació del personal de l?Administració Local.   
V. Plans Provincials de Cooperació a les Obres i Serveis Municipals  
L?homologació dels respectius Plans Provincials de Cooperació a les Obres i Serveis Municipals de les Diputacions Provincials Valencianes es realitzarà mitjançant informe de la Direcció General d?Administració Local, d'acord amb les directrius del Consell Sectorial de Coordinació de la Conselleria d?Administració Pública.


Còpia Permalink ELI